HU Az Európai Unió Hivatalos Lapja L 28/1

A BIZOTTSÁG (EU) 2015/165 RENDELETE

(2015. február 3.)

a 396/2005/EK európai parlamenti és tanácsi rendelet IV. mellékletének az egyes termékekben, illetve azok felületén található tejsav, a Lecanicillium muscarium Ve6 törzse, a kitozán-hidroklorid és az Equisetum arvense L. maradékanyag-határértéke tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv (1) módosításáról szóló, 2005. február 23-i 396/2005/EK európai parlamenti és tanácsi rendeletre és különösen annak 5. cikke (1) bekezdésére,

mivel:

(1) A tejsav, a Lecanicillium muscarium Ve6 törzse, a kitozán-hidroklorid és az Equisetum arvense L. tekintetében nem határoztak meg maradékanyag-határértéket (továbbiakban: MRL), és ezek az anyagok a 396/2005/EK rendelet IV. mellékletében sem szerepelnek, így a rendelet 18. cikke (1) bekezdésének b) pontjában meghatározott, alapértelmezett 0,01 mg/kg érték vonatkozik rájuk.

(2) A kitozán-hidrokloridot mint egyszerű anyagot az 1107/2009/EK európai parlamenti és tanácsi rendelet (2) szerint hagyták jóvá. Tekintettel az 563/2014/EU bizottsági végrehajtási rendeletre (3), a Bizottság álláspontja szerint ezt az anyagot indokolt feltüntetni a 396/2005/EK rendelet IV. mellékletében.

(3) Az Equisetum arvense L.-t mint egyszerű anyagot az 1107/2009/EK rendelet szerint hagyták jóvá. Tekintettel a 462/2014/EU bizottsági végrehajtási rendeletre (4), a Bizottság álláspontja szerint ezt az anyagot indokolt feltüntetni a 396/2005/EK rendelet IV. mellékletében.

(4) A tejsavat mint élelmiszer-adalékanyagot az 1333/2008/EK európai parlamenti és tanácsi rendelet (5) szerint hagyták jóvá. Tekintettel a 1129/2011/EU végrehajtási rendeletre (6), a Bizottság álláspontja szerint a tejsavat indokolt feltüntetni a 396/2005/EK rendelet IV. mellékletében.

(5) A Lecanicillium muscarium Ve6 törzse esetében az Európai Élelmiszerbiztonsági Hatóság (továbbiakban: a Hatóság) azt a következtetést vonta le (7), hogy indokolt annak felvétele a 396/2005/EK rendelet IV. mellékletébe.

(6) Az MRL-ekre vonatkozó megfelelő módosítások – a Hatóság indokolással ellátott véleménye alapján és a kérdés szempontjából jelentős tényezőket figyelembe véve – eleget tesznek a 396/2005/EK rendelet 5. cikkének (1) bekezdésében és 14. cikkének (2) bekezdésében megfogalmazott követelményeknek.

(7) A 396/2005/EK rendeletet ezért ennek megfelelően módosítani kell.

(8) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk

A IV. mellékletben szereplő jegyzék a „tejsav (2)”, a „Lecanicillium muscarium Ve6 törzse”, a „kitozán-hidroklorid”, és az „Equisetum arvense L.” bejegyzésekkel egészül ki, betűrendben.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2015. február 3-án. a Bizottság részéről az elnök Jean-Claude JUNCKER

(1) HL L 70., 2005.3.16., 1. o.

(2) Az Európai Parlament és a Tanács 2009. október 21-i 1107/2009/EK rendelete a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o.).

(3) A Bizottság 2014. május 23-i 563/2014/EU végrehajtási rendelete a kitozán-hidroklorid egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet módosításáról (HL L 156., 2014.5.24., 5. o.).

(4) A Bizottság 2014. május 5-i 462/2014/EU végrehajtási rendelete az Equisetum arvense L. egyszerű anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU végrehajtási rendelet módosításáról (HL L 134., 2014.5.7., 28. o.).

(5) Az Európai Parlament és a Tanács 2008. december 16-i 1333/2008/EK rendelete az élelmiszer-adalékanyagokról (HL L 354., 2008.12.31., 16. o.).

(6) A Bizottság 2011. november 11-i 1129/2011/EU rendelete az élelmiszer-adalékok uniós jegyzékének létrehozataláról szóló 1333/2008/EK európai parlamenti és tanácsi rendelet II. mellékletének módosításáról (HL L 295., 2011.11.12., 1. o.).

(7) Európai Élelmiszerbiztonsági Hatóság: Conclusion on the peer review of the pesticide risk assessment of the active substance Lecanicillium muscarium strain Ve6, notified as Verticillium lecanii (A Lecanicillium muscarium Ve6 törzsét, a bejelentésben Verticillium lecanii egyszerű anyagot tartalmazó növényvédő szerek esetében felmerülő kockázatok értékelésének szakmai vizsgálatából levont következtetés). EFSA Journal (2010); 8(1):1446. [45 pp.]. doi:10.2903/j.efsa.2010.1446.